Zaprtega terarija nikoli ne postavljamo na direktno sonce, (npr. na okensko polico, ki je na južni strani ali ven na odprto), ker se rastline lahko dobesedno skuhajo.
Če imate okno na južni strani, je bolje, da terarij postavite v notranjost prostora. Če imate okno na severni strani, kar pomeni, da je v prostoru manj svetlobe, je bolje, da terarij postavite na okensko polico oziroma blizu okna. Na vzhodni in zahodni strani je po navadi svetlobe dovolj, da lahko terarij pomaknemo tudi v notranjost prostora.
Med prestavljanjem in prevažanjem terarija pazimo, da se nam ne prevrže, saj se lahko tako hitro uniči notranja kompozicija.